MELISSOCOSMOS: Τρύγος μελιού στην Ελβετία VIDEO
Επειδή είναι στα Γερμανικά θα σας περιγράψω λίγο τι βλέπουμε σε αυτό.
Καταρχήν ο Ελβετός συνάδελφος λέει ότι τρυγάει ένα αρρενοτόκο μελίσσι.
Εκεί όπως και σε πολλές χώρες του εξωτερικού χρησιμοποιούν κυψέλες τύπου Dadant και βαλβίδα διαφυγής του πληθυσμού.
Η χρησιμοποίηση μικρών πλαισίων μελιού στις Dadant κυψέλες έχει ως αποτέλεσμα αυτά να γεμίζουν πολύ καλά, ενώ τα μεγάλα πλαίσια στην γονοφωλιά διαθέτουν πολύ χώρο για γέννα με αποτέλεσμα την μεγάλη άνοδο του πληθυσμού.
Η βαλβίδα διαφυγής είναι το κίτρινο πλαστικό εξάρτημα που βλέπετε στο βίντεο, και μπαίνει μια με δυο ημέρες πριν τον τρύγο κάτω από το πάτωμα που έχουμε σκοπό να τρυγήσουμε.
Από αυτήν φεύγουν οι μέλισσες από το πάτωμα και δεν μπορούν να επιστρέψουν.
Έτσι όταν πάμε να τρυγήσουμε το πάτωμα είναι άδειο από μέλισσες και το παίρνουμε ολόκληρο.
Αν υπάρχει καμία μέλισσα ο Ελβετός μελισσοκόμος την διώχνει με αέρα.
Στην συνέχεια κόβει τις κηρήθρες που έχουν αρρενότοκο γόνο.
Μετά φορτώνει τις κηρήθρες και παει στην αποθήκη του για τρύγο.
Παρατηρούμε την καθαριότητα που υπάρχει εκεί, πλακάκια κάτω και στους τοίχους και όλα αστράφτουν.
Το μαχαίρι αν και ηλεκτρικό με το που αγγίζει το κερί το πηγαίνει αέρα με την μια, και μου κάνει τρομερή εντύπωση αυτό καθώς εδώ τα δικά μας σφάζουν τις κηρήθρες παρά τις ξελεπίζουν.
Τα απιλεπίσματα πέφτουν μέσα στο στιφτήρι, και το κερί βγαίνει σε σπείρες ξεχωριστά από το μέλι.
Το μέλι φυσικά είναι πολύ ρευστό, πρώτα απ όλα γιατί είναι ανθέων από όσα λέει ο Ελβετός και έπειτα λόγω υγρού κλίματος σε σχέση με την Ελλάδα.
Από τον μελιτοεξαγωγέα πέφτει σε ανοξείδωτο δοχείο φίλτρου που δεν μπορεί να υπερχειλίσει αφού διαθέτει στο άνω μέρος ειδική ασφάλεια, και από εκεί φεύγει με σπιράλ και πηγαίνει φιλτραρισμένο σε ανοξείδωτο βαρέλι έτοιμο προς εμφιάλωση.
Στην Ελλάδα μόνο οι μεγάλες μονάδες μελισσοκομίας διαθέτουν αυτού του είδους την οργάνωση, μα νομίζω ότι με λίγη θέληση τουλάχιστον οι επαγγελματίες σιγά σιγά μπορούν να κάνουν τα βήματα που χρειάζονται.
Πιστεύω ότι αξίζει τον κόπο και η δουλειά μας θα γίνει πιο ποιοτική και πιο εύκολη.
Δείτε το όμορφο βίντεο.
O FLASH στον ΑΓΙΟ ΓΕΩΡΓΙΟ ΓΡΕΒΕΝΩΝ-Τι λένε οι κάτοικοι για την θέρμανση; (video)